Un cutremur cu magnitudinea 4,6 a avut loc marți, în prima zi din august, în zona seismică Vrancea.

UPDATE: INFP a revizuit magnitudinea seismului la 4,6, de la 4,4 cât era inițial.

Seismul a avut loc la ora 13:27, la o adâncime de 120 de kilometri, transmite Institutul Național de Cercetare Dezvoltare pentru Fizica Pământului (INCDFP).

Cutremurul s-a produs în apropierea orașelor Nehoiu (20km), Covasna (41km), Întorsura Buzăului (46km), Mizil (55km) și Târgu Secuiesc (56km).

Seismul a fost resimțit și în București.

Luni, în zona Vrancea, în intervalul 0:24-22:16, au avut loc patru cutremure, cu intensităţi între 2,3, şi 3,1.

În ultimii doi ani, în România au avut loc peste 25 de seisme cu magnitudine peste 4.

În România, cel mai puternic cutremur din acest an a avut loc în 8 februarie, în Vrancea, şi a avut magnitudinea 5, fiind resimţit şi la Bucureşti.